# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 17/2014

# z mimoriadneho zasadnutia Kolégia rektora STU zo dňa 23. 04. 2014

**PRÍTOMNÍ: podľa prezenčnej listiny**

**PROGRAM:**

1. Rozpočet STU – rozpis dotácie na rok 2014 (D. Faktor)
2. Vyhodnotenie výzvy Projektov mladých 2014 (S. Biskupič)
3. Finálna verzia kritérií na habilitačné a vymenovacie konania (S. Biskupič)
4. Informácia o návrhu na udelenie Medaily STU prof. Bálešovi pri príležitosti jeho životného jubilea (S. Biskupič)
5. Rôzne

**PREDLOŽENÉ MATERIÁLY:**

1. Rozpočet STU – rozpis dotácie na rok 2014
2. Vyhodnotenie výzvy Projektov mladých 2014
3. Konečná verzia:
4. Kritériá na habilitačné konania a konania na vymenovanie za profesora STU
5. Všeobecné kritériá na obsadzovanie funkčných miest profesorov a docentov
6. Konkrétne podmienky na obsadzovanie funkcií profesorov
7. Návrh na udelenie Medaily STU prof. V. Bálešovi pri príležitosti jeho životného jubilea
8. Rôzne

**K BODU 1: Rozpočet STU – rozpis dotácie na rok 2014**

Materiál uviedol kvestor. K bodu bola prizvaná Ing. Matúšková.

K uvedenému materiálu sa viedla rozsiahla diskusia. Konkrétne dekan Kopáčik vyjadril

znepokojenie nad predloženým návrhom a poznamenal, že SvF STU fakulta zaznamenala

radikálny pokles na podprograme 07712 (vysokoškolská veda a technika). Taktiež

znížením objemu TaS bude podľa jeho názoru výrazne ohrozený chod fakulty, teda fakulta

nebude disponovať dostatočnými finančnými prostriedkami na prevádzku. Upozornil tiež

na potrebu akútneho riešenia havarijného stavu fasád na budove BlokuB. V závere dekan

vyhlásil, že pri realizácii predloženého návrhu SvF STU nebude schopná predložiť

vyrovnaný hospodársky výsledok za rok 2014.

Ďalej v rámci diskusie:

* dekan Šooš požiadal o vypracovanie analýzy technického stavu budov ako koncepčný materiál do budúcnosti
* dekanka Vitková, o.i. poďakovala za možnosť výmeny okien na FA STU
* dekan Šajbidor ocenil, že pokles STU bol „len“ 1,75%-ný a že medziročný prepad

nebol rozsiahlejšieho charakteru, teda nenaplnila sa obava hroziacich

radikálnejších opatrení; zároveň upozornil, že každá fakulta si musí zvážiť, koľko

doktorandov je schopná financovať

* dekan Čičák poukázal na možný nesúlad medzi textovou a tabuľkovou časťou materiálu a odporučil dodatočnú kontrolu; v rámci diskusie podotkol, že by privítal detailnejšie informácie o niektorých súčastiach STU (napr. Nakladateľstvo STU) ako aj k fondu opráv

V súvislosti s predloženým materiálom rektor poukázal na potrebu zaujať stanovisko

navonok STU. Poprosil dekanov o pomoc pri argumentácii z MŠ a médiami, o poskytnutie

podkladov ohľadom deficitu, ktorý je oproti minulému roku väčší. Je signál, žeby mohla

byť ochota zo strany MŠ výraznejšie zmeniť metodiku.

V závere rektor požiadal dekanov o písomné zaslanie pripomienok k materiálu do piatku

25.04.2014. K uvedenému dátumu boli doručené písomné pripomienky len od dekana

Kopáčika.

**UZNESENIE: 17.1/2014-KR**

Kolégium rektora STU prerokovalo rozpočet STU na rok 2014, časť dotácia s pripomienkami a odporúča predložiť materiál na rokovanie Akademického senátu STU.

**K BODU 2: Vyhodnotenie výzvy Projektov mladých 2014**

Materiál uviedol prorektor Biskupič.

Dokument bol predložený v súlade s plánom hlavných úloh.

**UZNESENIE: 17.2/2014-KR**

Kolégium rektora STU berie na vedomie informáciu o vyhodnotení výzvy projektov mladých

2014.

**K BODU 3: Konečná verzia:**

1. **Kritériá na habilitačné konania a konania na vymenovanie za profesora STU**
2. **Všeobecné kritériá na obsadzovanie funkčných miest profesorov a docentov**
3. **Konkrétne podmienky na obsadzovanie funkcií profesorov**

Materiál uviedol prorektor Biskupič.

Rektor poďakoval za vypracovanie materiálu, podľa neho bolo vydané veľké úsilie, aby bol dokument predložený v tejto, zatiaľ, konečnej verzii. V tejto súvislosti požiadal dekanov o finálnu kontrolu dokumentu ešte pred jeho predložením na zasadnutie VR STU.

**UZNESENIE: 17.3/2014-KR**

Kolégium rektora STU berie na vedomie informáciu o návrhu

a) kritérií na habilitačné konania a konania na vymenovanie za profesora,

b) všeobecných kritérií na obsadzovanie funkčných miest profesorov a docentov,

c) konkrétnych podmienok na obsadzovanie funkcií profesorov.

**K BODU 4: Návrh na udelenie Medaily STU prof. V. Bálešovi pri príležitosti jeho životného jubilea**

Materiál uviedol rektor.

Návrh na udelenie Medaily STU prof. Ing. Vladimírovi Bálešovi, DrSc. bol predložený pri

príležitosti jeho životného jubilea 65 rokov.

**UZNESENIE: 17.4 /2014-KR**

Kolégium rektora STU berie na vedomie informáciu o návrhu na udelenie Medaily STU

prof. Ing. Vladimírovi Bálešovi, DrSc. pri príležitosti jeho životného jubilea a za

mimoriadny prínos pre rozvoj Slovenskej technickej univerzity v Bratislave a odporúča

návrh predložiť na hlasovanie per rollam členom VR STU.

**INFORMÁCIE A OZNAMY:**

Prorektor Sokol

* pozval prítomných na podujatie Univerzitná regata, ktoré sa uskutoční 03.05.2014 na nábreží Dunaja v Eurovea

Predseda AS

* informoval o termíne mimoriadneho zasadnutia AS STU dňa 12.05.2014

Dekan Kopáčik

* oznámil, že by rád predložil návrh na udelenie Medaily STU prof. Bielekovi na mimoriadnom zasadnutí VR STU
* informoval prítomných, že stavebné práce v rámci UVP budú pravdepodobne do troch týždňov ukončené

Dekanka Vitková

* poďakovala za prípravu akreditačného spisu všetkým, ktorí pri príprave participovali

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Apríl** | 28.04.2014 | AS STU | 14:00 |  |
| **Máj** | 07.05.2014 | KR STU | 09:00 |  |
|  | 12.05.2014 | PAS STU | 14:00 |  |
|  | 26.05.2014 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

28.04.2014 29.04.2014